
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 180
                                                              30 septembrie 2026
privind desemnarea din partea Consiliului Local Sighișoara a unui membru titular și a unui

membru supleant în comisiile de evaluare a probei de interviu a concursului pentru ocuparea

funcțiilor vacante de director și director adjunct din unitățile de învățământ preuniversitar de stat

din județul Mureș, sesiunea august - decembrie 2026
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 33.159/16.09.2026 și la Consiliul Local Sighișoara cu nr. 34.097/23.09.2026, de referatul de aprobare, înregistrat cu nr. 33.140/16.09.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa cu nr. 7.783/07.09.2026, înregistrată la Municipiul Sighișoara cu nr. 32.282/09.09.2026, prin care Inspectoratul Școlar Județean Mureș solicită desemnarea unui reprezentant al Consiliului Local Sighișoara, în calitate de membru titular, precum și a unui membru supleant al acestuia în comisiile de evaluare a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat din județul Mureș, sesiunea august - decembrie 2026;

Ținând cont de prevederile Legii nr. 198/2023, Legea învăţământului preuniversitar, cu modificările și completările ulterioare, cu precădere cele ale art. 115 alin. (2) lit. ”m”, art. 194 alin. (1), alin. (2) şi alin. (9), art. 195 - art. 198 şi ale art. 203 din aceasta;

Luând în considerare prevederile art. 4 alin. (4), lit. ”b”, subpunctul (ii), coroborate cu cele ale art. 9 din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Ordinul ministrului educației și cercetării nr. 4155 din 18 iunie 2026, respectiv Ordinul ministrului educației și cercetării nr. 4622 din 06 august 2026 privind Calendarul pentru organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat, sesiunea august - decembrie 2026, și pentru aprobarea bibliografiei pentru susţinerea probei scrise din cadrul concursului;

Ținând cont de prevederile Hotărârii Consiliului Local Sighișoara nr. 4/29.01.2026 privind aprobarea structurii rețelei școlare a unităților de învățământ preuniversitar din municipiul Sighișoara, pentru anul școlar 2026 - 2027;

Având în vedere că este necesară desemnarea, prin hotărâre a Consiliului local, a unui reprezentant, în calitate de membru titular, precum și a unui membru supleant al Consiliului Local Sighișoara în comisiile de evaluare a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat din județul Mureș, sesiunea august - decembrie 2026;
Având în vedere Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 33.168/16.09.2026, prin care se propune desemnarea din partea Consiliului Local Sighișoara a unui membru titular și a unui membru supleant în comisiile de evaluare a probei de interviu a concursului pentru ocuparea funcțiilor vacante de director și director adjunct din unitățile de învățământ preuniversitar de stat din județul Mureș, sesiunea august - decembrie 2026;
         Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “d”, alin. (7) lit. ”a”, alin. (14), art. 139 alin. (1) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                           H O T Ă R Ă Ş T E:

Art. 1. La nivelul U.A.T. Municipiul Sighișoara, în vederea ocupării funcțiilor vacante de director și director adjunct din unitățile de învățământ preuniversitar de stat din județul Mureș, sesiunea august - decembrie 2026, se desemnează - în calitate de membru titular -, ca reprezentant al Consiliului Local Sighișoara, în comisiile de evaluare a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat, sesiunea august - decembrie 2026, domnul consilier local Mălăncrăvean Ovidiu - Dumitru, iar ca membru supleant al acestuia, doamna consilier local Kreuzer Erzsebet.

Art. 2. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Serviciul Monitorizare Servicii Publice, Guvernanță Corporativă din cadrul Municipiului Sighișoara și persoanele desemnate.

Art. 3. Prin grija Secretarului General al Municipiului Sighişoara, doamna Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş și Inspectoratului Școlar Județean Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Kreuzer Erzsebet        
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii Publice, Guvernanță Corporativă;

  1 ex. Serviciul Resurse Umane și Administrare Sistem Informatic;

  1 ex. Inspectoratul Școlar Județean Mureș;

  1 ex. domnul consilier local Mălăncrăvean Ovidiu - Dumitru;

  1 ex. doamna consilier local  Kreuzer Erzsebet.

12 ex.  

B.A.   
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 180/30.09.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


